07/03/2019 | Administración LocalMunicipal
Neda
Anuncio de aprobación definitiva de expediente de modificación parcial de bases de execución do orzamento

O día 28 de xaneiro de 2019, o Pleno da Corporación aprobou inicialmente a modificación parcial das Bases de Execución do Orzamento do exercicio 2018 prorrogado ao exercicio 2019. Segundo o previsto nos arts.169 e 177.2 do RDL 2/2004, polo que se aproba o Texto Refundido da Lei Reguladora das Facendas Locais, este acordo inicial foi exposto ao público durante o prazo de 15 días hábiles dende a súa publicación no BOP n.º 29, do día 11 de febreiro de 2019. Durante o dito prazo non se presentaron reclamacións contra o acordo inicial, polo que de conformidade co previsto no artigo 169.4 do RDL 2/2004, publícase a redacción completa de tal modificación aos efectos da súa aprobación definitiva e entrada en vigor: Base 3.ª.–Da vinculación xurídica dos créditos. Os créditos autorizados teñen carácter limitativo e vinculante. O nivel de vinculación xurídica será o seguinte: 1.–Regra xeral: a) Respecto da clasificación por programas, o área de gasto. b) Respecto da clasificación económica, o capítulo. En todo caso, terán carácter vinculante, co nivel de desagregación económica co que aparezan nos estados de gastos, os créditos declarados ampliables.2.–Regras específicas: a) En referencia ás aplicacións referidas a subvencións, os importes establecidos como subvencións nominativas vinculan a nivel de aplicación orzamentaria; sen embargo, os créditos dotados para subvencións de libre concorrencia ou posible concesión directa, en supostos específicos, vinculan conforme a norma xeral. b) Aplicacións económicas correspondentes aos conceptos económicos 150 e 151 vincularan a nivel area de gasto e articulo entendendo que o Pleno fixa o importe global destes conceptos de gasto, pero permite que os importes destinados a un concepto ou a outro poidan variar respectando a cifra global. Dada a estrutura orzamentaria sitúanse os créditos en diferentes grupos de programas en base a estimacións, pero como os ditos importes non poden estar pre establecidos e non xeneran ningún dereito, cabería transferir os créditos a diferentes grupos de programas segundo a avaliación do desempeno dos postos ou o incremento da xornada legal ou especificamente establecida na relación de postos de traballo, por necesidades de servicio, sendo sempre preferente o desfrute de dias de descanso que o pago de gratificacións ou horas extraordinarias. O control contable exercerase sobre a aplicación presupostaria, e o fiscal sobre o nivel de vinculación. Decláranse expresamente abertas, con consignación cero, as aplicacións desenvolvidas a nivel de grupo de programas e de concepto ou subconcepto recollidas na OM EHA/3565/2008, do 3 de decembro. Nos casos nos que, existindo dotación presupostaria para un ou varios conceptos dentro do nivel de vinculación establecido, preténdase imputar gasto a outro conceptos ou subconceptos do mesmo nivel de vinculación, nos que as contas non figuren abertas na contabilidade de gastos, por non contar con dotación presupostaria, non será precisa operación de transferencia de crédito previa, pero no primeiro documento contable que se tramite con cargo a tales conceptos ou subconceptos (A, AD ou ADO), haberá que facer constar en lugar visible a dilixencia “Primeira operación imputada ó concepto”. Base 12.ª.–Anualidade presupostaria.1.–O exercicio presupostario coincidirá co ano natural e a el imputaranse: a) Os dereitos liquidados durante o mesmo calquera que sexa o período do que deriven. b) As obrigacións recoñecidas durante o mesmo.2.–Con cargo ós créditos do estado de gastos de cada Presuposto só poderán contraerse obrigacións derivadas de adquisicións, obras, servizos, e demais prestacións ou gastos en xeral que se realicen no ano natural do propio exercicio presupostario.3.–Non obstante, e con carácter excepcional, aplicaranse ós créditos do presuposto vixente, no momento do seu recoñecemento, as obrigacións seguintes: A. As que resulten da liquidación de atrasos a favor do persoal que perciba as súas retribucións con cargo ós Presupostos Xerais da Entidade Local. B. As derivadas de compromisos de gastos debidamente adquiridos en exercicios anteriores. No suposto recollido no artigo 10.2. c) das presentes bases, será necesaria a previa incorporación dos remanentes de crédito. No resto dos casos, a aplicación do gasto realizarase, de ser posible, a créditos previamente incorporados, e no caso contrario, aos créditos iniciais do orzamento corrente. Así, en relación a este último apartado, establécense as seguintes excepcións: 1. Con carácter excepcional, e para garantir o correcto funcionamento dos servizos básicos, poderanse imputar ao crédito do exercicio vixente sen necesidade de tramitación previa de expediente de incorporación de remanentes, os gastos de natureza corrente correspondentes a mantemento de servizos básicos esenciais –ordinarios, recorrentes, periódicos, repetitivos e de tracto sucesivo-, devengados nos dous últimos meses do exercicio anterior, cuxa tramitación non se realizara no exercicio de devengo, sempre que se acredite no expediente os seguintes requisitos: a) Que se refiran a gastos derivados de contratos debidamente formalizados, executándose de conformidade coas directrices normativas e orzamentarias vixentes, e sempre que a súa imputación orzamentaria non supoña imposibilidade de imputación de créditos consignados para a atención das obrigas do exercicio. b) Que exista crédito dabondo nas consignacións orzamentarias incluídas nos orzamentos. c) Que queden acreditadas as circunstancias que motivaron a imposibilidade da súa imputación ao exercicio de devengo.2. Gastos realizados ou devengados nos últimos dous meses do exercicio que pola súa contía se encadren dentro dos denominados “contratos menores” pola lexislación de contratos das administracións públicas, sempre que exista crédito dotado. Considerarase, a estes efectos, que a retención de crédito derivada da proposta de gasto remitida para a súa elevación á Intervención, equivale ao compromiso correspondente a favor do terceiro proposto.3. Obrigas derivadas de cotas de participación en asociacións, consorcios, agrupacións, etc., recollidas nos seus respectivos estatutos, dos que o concello formara parte de conformidade cos acordos adoptados polo órgano competente. C. As procedentes do recoñecemento polo órgano competente de obrigas adquiridas en exercicios anteriores, mediante recoñecemento extraxudicial de créditos. Na base 21.ª regúlase a competencia para a aprobación deste expedientes de recoñecementos extraxudiciais de crédito. Base 21.ª.–Recoñecemento e liquidación da obrigación. (…) 4.–En principio, o recoñecemento extraxudicial de créditos correspondería por regra xeral o Pleno da Corporación, pois aínda que no expediente se acredite a existencia de crédito dispoñible suficiente nas aplicacións orzamentarias para facer fronte as obrigas derivadas de tal recoñecemento extraxudicial, a determinación da adecuación do mesmo corresponde en todo caso o Pleno da Corporación, como órgano competente que aproba o orzamento xeral no que se contemplan os créditos necesarios para facer fronte as obrigas do exercicio corrente, polo que a imputación de gastos de exercicios anteriores os créditos do exercicio corrente debe ser aprobada polo Pleno. A excepción a esta regra xeral constitúea a dotación de aplicacións orzamentarias consignadas especificamente para este fin, e que así se reflictan en documentación anexa do proxecto de orzamento. E isto por canto que unha vez se dote crédito no exercicio actual para aprobar tales gastos, entenderase que con isto o Pleno, ao aprobalos, está a convalidar tales gastos ao entender que as prestacións foron realmente realizadas, apelando así ao enriquecemento inxusto da Administración e ao lexítimo dereito ao cobro do terceiro ou provedor. Por outra banda, o artigo 60.2 do RD 50/90, ven a establecer que, en todo caso, corresponde ao Pleno da entidade a aprobación do recoñecemento extraxudicial de créditos sempre que non exista dotación orzamentaria, operación específicas de crédito ou concesións de quita e espera. Así as cousas, e respecto a este apartado, aplicaranse as seguintes previsións para o recoñecemento de obrigas: a) Aquelas facturas emitidas no último mes do ano corrente e recibidas no rexistro de entrada do concello nos primeiros dias do ano seguinte (que non poidan tratarse como gastos debidamente comprometidos), serán imputadas aos créditos do exercicio como gasto corrente, sempre que non se detecte unha tardanza na emisión superior a establecida no regulamento de facturación, e se correspondan a servizos periódicos para os cales en cada exercicio factúrase o servizo de doce mensualidades. Tamén será competencia da Xunta de Goberno a aprobación dos recoñecementos extraxudiciais, daqueles gastos realizados no exercicio económico anterior cando no orzamento dese exercicio existise crédito para os mesmos dispoñible. Isto determinarase descontando ao crédito dispoñible a nivel vinculación xurídica ao peche do exercicio os recoñecementos que se propoñen no mesmo nivel de vinculación xurídica. Será requisito que exista crédito adecuado a natureza do gasto no orzamento do exercicio en curso, determinándose pola alcaldía que a dita aplicación ao orzamento non suporá perturbación nos servizos e subministros que se deban imputar ao exercicio. E deberá intentarse que na medida do posible, este tipo de gastos producidos no ano anterior, leven aparellada algunha tramitación que permita a súa consideración como gasto debidamente comprometido segundo o previsto na base 12.ª. b) No caso de subministros que facturan con desfases dalgúns meses (electricidade, combustible.), o recoñecemento correspóndelle á Xunta de Goberno Local, sempre que a factura fose presentada no exercicio seguinte (durante os dous primeiros meses do ano, como máximo), e non se estea alterando o volume de facturación habitual (é dicir que o ritmo de retraso nos períodos facturados sexa o habitual), de xeito tal que a cada exercicio orzamentario impútense un mesmo número de mensualidades. c) Noutros casos tramitarase un expediente de recoñecemento extraxudicial de créditos, que se someterá a aprobación do Pleno municipal. E, en tales casos, este recoñecemento extraxudicial de créditos esixe os seguintes trámites: a. Recoñecemento da obriga, mediante a explicación circunstanciada de todos os condicionamentos que orixinaron a actuación, motivando a necesidade de facer fronte, a favor do interesado, ao valor dos gastos ocasionados pola realización da prestación. b. Existencia de dotación orzamentaria específica, adecuada e suficiente para a imputación do respectivo gasto, xa sexa mediante consignación inicial ou posterior ou ben derivada dunha modificación tramitada para o efecto. c. Xustificación da necesidade do gasto efectuado e causas polas que se incumpriu o procedemento xurídico-administrativo e/ou orzamentario correspondente. d. Factura detallada, ou documento que acredite a realización do gasto, da prestación realizada debidamente conformada polos responsables do servizo e, se é o caso, certificación de obra. e. Informe, nos casos de imputación ao orzamento do exercicio corrente, de que non existe ningún impedimento ou limitación a esta aplicación do gasto en relación coas restantes necesidades e atencións da aplicación orzamentaria durante todo o ano en curso. Noutro caso, o expediente de recoñecemento extraxudicial requirirá a tramitación previa ou simultánea de modificación de créditos. f. Informe da Intervención xeral. g. Calquera outro documento que se estime necesario para unha mellor xustificación do gasto. O que se publica para os efectos previstos na lexislación citada, facendo constar que contra a aprobación definitiva poderá interpoñerse recurso contencioso-administrativo, segundo o disposto no artigo 171 do RDL 2/2004, do 5 de marzo, no prazo de dous meses contados a partir da data da aprobación definitiva. Neda, 6 de marzo de 2019. O alcalde Fdo.: Ángel Vilariño Saavedra